এই ব্রীজে ঝালমুড়ি, ফুচকা, আইসক্রিমসহ নানান মুখরোচক খাবার ছাড়াও রয়েছে শিশুদের বিভিন্ন খেলা ও কসমেটিক্সের ভ্রাম্যমান দোকান। এসব দোকানে এই ঈদের ছুটিতে হাজার হাজার টাকা বিক্রিও হচ্ছে। ব্রীজের পাশেই রয়েছে দুপাশে সবুজ গাছ বিশিষ্ট আকা বাকা গ্রাম্য মাটির রাস্তা। এ রাস্তা দিয়ে হেটে বেরাচ্ছে প্রকৃতি প্রেমি মানুষ। উপভোগ করছে গ্রাম-বাংলার প্রাকৃতিক সৌন্দর্য। তাই তো অনেকেই বিকেল হলেই স্ত্রী-সন্তান, পরিবারের সদস্য, বন্ধু-বান্ধব, আত্মীয়-স্বজনসহ নানা শ্রেণি-পেশার বিনোদন প্রেমীরা এখানে এসে আনন্দ আর হৈ-হুল্লোড় করেন। সুন্দর এই আনন্দঘন মুহূর্তকে স্মৃতিময় করে রাখতে অনেকেই ক্যামেরাবন্দী করছেন। আবার কেউবা মোবাইল ফোনের মাধ্যমে সেলফি তুলছেন। কেউবা আবার গলা ছেড়ে গাইছে গান ‘‘ধন ধান্যে পুষ্পে ভরা আমাদের এই বসুন্ধরা’।